GSTEL-GJS กอดคอกันวิ่ง รับยอดส่งออกเหล็กไปญี่ปุ่นโต
GSTEL-GJS กอดคอกันวิ่ง รับยอดส่งออกเหล็กไปญี่ปุ่นโต 
23 มิ.ย. 2560

ผู้สื่อข่าวรายงานว่า ราคาหุ้น บริษัท จี สตีล จำกัด (มหาชน) หรือ โดยล่าสุด ณ เวลา 11.56 น. ราคาอยู่ที่ 0.48 บาท บวก 0.02 บาท หรือ 4.35% สูงสุดที่ 0.49 บาท ต่ำสุดที่ 0.46 บาท มูลค่าซื้อขายที่ 74.32 ล้านบาท
ด้านบริษัท จี เจ สตีล จำกัด (มหาชน) หรือ GJS ซึ่งเป็นบริษัทลูกของ GSTEL ราคาอยู่ที่ 0.52 บาท บวก 0.05 บาท หรือ 10.64% สูงสุดที่ 0.52 บาท ต่ำสุดที่ 0.47 บาท มูลค่าซื้อขายที่ 135.10 ล้านบาท ขณะที่ดัชนีตลาดหุ้นไทยโดยรวมบวก 0.14%
ทั้งนี้ ราคาหุ้น GSTEL และ GJS ปรับตัวขึ้นแรง โดยคาดว่ามีสาเหตุมาจากการที่ ตัวเลขเศรษฐกิจและการค้าโลกปรับตัวดีขึ้น
โดยประเด็นดังกล่าวจะส่งผลดีต่อการส่งออกสินค้าขั้นกลาง (Intermediate goods) ผ่านห่วงโซ่การผลิตจีนและญี่ปุ่น โดยสินค้าส่งออกของญี่ปุ่นที่ขยายตัวสูง ได้แก่ รถยนต์และเหล็ก ส่งผลต่อเนื่องให้การส่งออกสินค้าส่วนประกอบและอุปกรณ์รถยนต์ ตลอดจนเหล็ก เหล็กกล้า และผลิตภัณฑ์จากไทยไปญี่ปุ่นขยายตัวสูงที่ 8.6% และ 10.6% ตามไปด้วย